News Update: ‘เยลเลน’ ชี้ คริปโทฯ เสี่ยงมากไม่เหมาะเป็นแผนเกษียณอายุแนะคองเกรสควรเร่งจัดการ - FINNOMENA
เจเน็ต เยลเลน รัฐมนตรีว่าการกระทรวงการคลังสหรัฐฯ ระบุว่า คริปโทเคอเรนซีเป็นสินทรัพย์ที่มีความ “เสี่ยงมาก” สำหรับแผนการออมเพื่อการเกษียณสำหรับบุคคลทั่วไป และสนับสนุนให้สภาคองเกรสเข้าไปจัดการปัญหาดังกล่าวอย่างจริงจัง
10 มิ.ย. 2565

เจเน็ต เยลเลน รัฐมนตรีว่าการกระทรวงการคลังสหรัฐฯ ระบุว่า คริปโทเคอเรนซีเป็นสินทรัพย์ที่มีความ “เสี่ยงมาก” สำหรับแผนการออมเพื่อการเกษียณสำหรับบุคคลทั่วไป และสนับสนุนให้สภาคองเกรสเข้าไปจัดการปัญหาดังกล่าวอย่างจริงจัง
เมื่อวันพฤหัสบดี (9 มิ.ย) ที่กรุงวอชิงตัน ในงานที่จัดโดย the New York Times เจเน็ต เยลเลน ระบุว่า “คริปโทฯ ไม่ใช่สิ่งที่ฉันอยากจะแนะนำให้คนส่วนใหญ่ลงทุนเพื่อวัยเกษียณ สำหรับฉันแล้วคริปโทฯ เป็นสินทรัพย์ที่มีความเสี่ยงมาก”
เมื่อเดือนเม.ย.ที่ผ่านมา บริษัทผู้จัดการกองทุน Fidelity Investments ได้ประกาศว่าจะเพิ่มการลงทุน Crypto เข้าไปในแผนการออมเพื่อการเกษียณ ซึ่งกรมแรงงานสหรัฐฯ ได้ส่งสัญญาณต่อต้านแผนดังกล่าว
ในขณะที่เยลเลนก็ได้ตอบประเด็นดังกล่าวว่า “ถึงเวลาแล้วที่สภาคองเกรสควรกำหนดเกณฑ์อย่างชัดเจนว่า สินทรัพย์ใดที่สามารถรวมอยู่ในแผนการออมเพื่อการเกษียณ เช่น แผนเกษียณอายุ 401 (K) เป็นต้น”
เยลเลนยังกล่าวเสริมว่า เธอไม่ได้แนะนำให้เพิ่มคริปโทฯ ลงในแผนเกษียณ แค่มองว่าเป็นเรื่องสมเหตุสมผลที่สภาคองเกรสควรจัดการเรื่องนี้
  ที่มา: https://www.bloomberg.com/news/articles/2022-06-09/yellen-says-crypto-is-very-risky-option-for-retirement-savers?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
การลงทุน
คริปโต
คริปโตเคอร์เรนซี
คริปโท
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA